Tällainen on Kulmunin eroon johtaneen kohuvalmennuksen junaillut kehäkettu Kari Jääskeläinen – "Puren niin kauan kuin tarvitaan" | Kaleva.fi\nTällainen on Kulmunin eroon johtaneen kohuvalmennuksen junaillut kehäkettu Kari Jääskeläinen – "Puren niin kauan kuin tarvitaan"\nJääskeläinen on keskustan pitkän linjan taustavaikuttaja, joka on avustanut aikaisemmin laajasti keskustalaisia johtohahmoja Paavo Väyrysestä Juha Sipilään.\nHallintotieteen maisteri Kari Jääskeläinen on toiminut Katri Kulmunin (kesk.) erityisavustajana viime vuodesta lähtien.\nPerjantaina eronneen valtiovarainministeri Katri Kulmunin (kesk.) erityisavustaja Kari Jääskeläinen on noussut julkisuuteen kohutun viestintävalmennuksen arkkitehtina.\nIltalehden julkaisema työ- ja elinkeinoministeriön sisäinen viestinvaihto kertoo, kuinka viestintävalmennuksen tilaus lähti liikkeelle Jääskeläisen sähköpostista 5. elokuuta. Jääskeläinen piti tiukasti kiinni ministerin haluaman viestintäyritys Tekirin valitsemisesta.\nVirkamiesten mielestä tämä oli ongelmallista, koska ministeriöllä on puitesopimus kahden muun yrityksen kanssa viestintäpalveluista. Toinen yrityksistä on entisen kokoomuspoliitikon Kirsi Pihan perustama Ellun kanat, jota Jääskeläisen mukaan ei haluttu "missään tapauksessa".\nJääskeläinen toivoi viesteissään, että asia etenisi nopeasti. Sopimus saatiin aikaan 8. elokuuta, vain kaksi päivää ennen kuin Kulmuni kohtasi keskustan puheenjohtajakiertueella vastaehdokkaansa Anti Kaikkosen ensimmäistä kertaa.\nJääskeläinen toimi Sipilän erityisavustajana tämän pääministerikaudella keväästä 2018 lähtien siihen asti, kun Sipilän hallitus erosi keväällä 2019. Iltalehden mukaan keskusta osti laajasti Tekirin palveluita jo silloin, kun Sipilä oli puolueen puheenjohtaja. Tekirin perustaja ja toimitusjohtaja Harri Saukkomaa on kertomansa mukaan jättänyt puolueen vuonna 1978 oltuaan nuoruudessaan sen jäsen.\nVaikka tiistaina Suomen Kuvalehden jutusta alkunsa saanut viestintävalmennuskohu johti Kulmunin eroon, erityisavustajan tulevaisuudesta puolueessa ei ole vielä hiiskuttu. Vaaleilla valittu poliittinen päättäjä kantoi vastuun ja lähti, mutta mitä tapahtuu keskustan "palkkasoturille"?\nKeskustan johtohahmojen avustaja ja EK:n johtaja\nJääskeläinen toimi Kulmunin erityisavustajana, kun tämä siirtyi elinkeinoministeriksi ja lopulta valtiovaranministeriksi hallituskriisin jälkeen Sanna Marinin (sd.) noustessa pääministeriksi. Kun Kulmuni valittiin keskustan puheenjohtajaksi syyskuussa 2019, Jääskeläinen oli keskeinen hahmo kisan taustalla.\nJääskeläinen on keskustan pitkän linjan taustavaikuttaja. Hän liittyi keskustanuoriin 15-vuotiaana ja lähti opiskeluaikojen jälkeen avustamaan Paavo Väyrystä Brysseliin.\nSen jälkeen Jääskeläinen toimi puolueen eduskuntaryhmässä esimerkiksi lyhytaikaisen pääministerin Anneli Jäätteenmäen kohueron aikaan. Ryhmäkansliasta hän siirtyi liikenneministeri Anu Vehviläisen erityisavustajaksi.\n"On minussa myös bulldoggia"\nToimittajat ovat kuvailleet Jääskeläistä keskustalaiseksi kehäketuksi, joka osaa poliittisen pelin hyvässä ja pahassa.\nOulun seudulla ilmestyvä ilmaisjakelulehti Forum24 haastatteli Jääskeläistä viime lokakuussa ja kysyi, miksi niin moni keskustan johtohahmo oli valinnut juuri hänet avustajakseen.\n– Avustajan pitää olla ministerille lojaali ja viedä hänelle ongelmien sijasta ratkaisuja.\nKuvaillessaan itseään Jääskeläinen käytti jääkiekkovertausta.\n– En ehkä ole nopein luistelija, mutta pärjään peliälyllä ja kulmissa, Jääskeläinen totesi.\n– Ja on minussa myös bulldoggia: puren niin kauan kuin tarvitaan.\nJääskeläisen mukaan hän siirtyi "pompusta Kulmunille" keväällä 2019. Kulmuni soitti Jääskeläiselle jo päivä sen jälkeen, kun Sipilän hallitus oli eronnut ja pääministerin erityisavustajan työt loppuivat "kuin seinään".\nHaastattelussa Jääskeläinen kutsui avustamansa Kulmunin tulevaisuutta avoimeksi.\n– Hän on kirjoittamaton lehti, mutta lähtökohta on hyvä: Katri perehtyy asioihin poikkeuksellisen hyvin ja erottaa isot asiat pienistä.


Vastaa kyselyyn: Otatko influenssarokotteen? | Pyhäjokiseutu\nVastaa kyselyyn: Otatko influenssarokotteen?\nLähimmäisen suojaaminen omalla rokottautumisella lisää halukkuutta ottaa influenssarokote. Tämä kävi ilmi Sanofi Pasteurin teettämästä kyselystä, jossa selvitettiin suomalaisten näkemyksiä ja asenteita influenssarokotuksiin. Myös nykyistä kattavampi rokotteesta saatava suoja lisäisi rokotusmyönteisyyttä. Yleisesti ottaen myönteisimmin influenssarokotuksiin suhtautuvat yli 65-vuotiaat suomalaiset. Kyselyyn vastasi 1 004 suomalaista ja sen toteutti YouGov Finland.\nSuomalaisen aikuisväestön keskuudessa tehdyn kyselyn mukaan yli 65-vuotiaista vastaajista 62 prosenttia oli rokottautunut viime vuonna influenssaa vastaan, 55 prosenttia oli ottanut rokotteen julkisessa terveydenhuollossa, 5 prosenttia yksityisellä puolella ja 2 prosenttia muualla. Kaikista vastaajista 36 prosenttia oli ottanut viime vuonna influenssarokotteen.


Mies, johon luottaa/Varastetut hetket - ebook | Harlequin.fi\nMies, johon luottaa/Varastetut hetket - ebook\nKirjailija Catherine Mann Michelle Celmer\nMies, johon luottaa\nHank Renshaw on sotilas ja kunnian mies. Ei ihme, että rakastuminen parhaan ystävän ja sotilastoverin tyttöystävään, Gabrielleen, nakertaa hänen sieluaan. Mutta sitten Kevin loukkaantuu sotatantereella vakavasti ja pyytää Hankia viimeisenä palveluksena huolehtimaan tyttöystävästään...\nMinisarja: Washington D.C:n voimanaiset (2/6)\nSenaattori-isänsä ikeen alla elävän Rowena Taten menneisyys oli vähemmän mairitteleva, mutta hän oli tehnyt parannuksen ja hoiti tunnollisesti työnsä ja poikansa. Ei niin, että hänen isänsä olisi häntä siitä hyvästä arvostanut! Siksi, kun tilaisuus tarjoutuu, Rowena päättää vielä kerran ottaa ilon irti elämästä. Seuraukset ovat mullistavat.\nJulkaisukuukausi huhtikuu 2014\nKirjailijat Catherine Mann/Michelle Celmer


Karhusuo: Uuden vuoden tunnelmia.\nYläkerrassa alkaa pikkuhiljaa asiat löytämään paikkansa ja silti on niin paljon tekemistä ennen kuin pääsemme "muuttamaan". Insinöörin joulukuinen pitkä työreissu ei edistänyt remonttia yhtään ja näin ollen hommat ovat seisseet viimeisen kuukauden.\nKoska kuitenkin iso osa tavaroista on jo siirretty yläkertaan, olemme siellä viettäneet enemmän aikaakin ihan vain leikkien (riehuen) Remonttijarrun kanssa. Portaat yläkertaan ovat tulleet tutuksi ja hienosti niiden kanssa osataan jo toimiakin. Motoriikka pelaa ylös sekä alas kulkiessa, ainoana ongelmana koen kuulun ymmärtämisen näiden portaiden kohdalla - olemme ehkä noin tsiljoona kertaa tolkuttaneet, että "portaisiin mennään VAIN äidin tai isän kanssa"...arvannette varmaan, että ihan joka kerta ei meitä aikuisia malteta odottaa...\nRemonttijarrun syntymäpäivänä juuri ennen vuoden vaihdetta, kyseinen hippaheikki tulikin sitten noin puolesta välistä portaita "kerien" ja muutamalla voltilla alas - päästä irtosi kolikon kokoinen tukko hiuksia päänahan kanssa ja me vanhemmat harmaannuimme säikähdyksestä taas vähän lisää. Kävimme tsekkauttamassa Remppajarrun tilanteen lasten päivystyksessä (liian tuttu paikka nykyään) ja kaikki on ok - ainoat oireet haaverista oli noin tunnin pidemmät päiväunet sekä noin 1,5 tuntia pidempi yöuni (jihuu).\nMuille vanhemmille on varmasti myös selvää, ettei tuo haaveri paljoakaan Remppajarrun suhtautumista portaisiin muuttanut. :) Me yritämme täällä pitää entistäkin paremmin sankaria silmällä, mutta portaiden yläpään lapsiportti asennettiin paikoilleen tänään. Kyseessä on Ikean portti, Patrull Fast ja tuohon noin 130 cm leveään aukkoon tehtiin kahdesta portista yksi.\nEi mikään sisustuksen riemuvoitto, mutta ehkäpä tarpeellinen. Nyt ei muksu ainakaan riehuessaan autoleikkien ja muiden puuhien tiimellyksessä vahingossa tuosta alas tuiskahda.\nLähettänyt Sanna Ha klo 18.52\nTunnisteet: elämänmenoa, sisustus, yläkerta


Filippiinien neuvottelija Naderev Yeb Sanohttp://www.is.fi/haku/?search-term=naderev+yeb+sano paastosi kaksitoista päivää Varsovan ilmastoneuvotteluissa.\nSuomen pääneuvottelijan Harri Laurikanhttp://www.is.fi/haku/?search-term=harri+laurikan mukaan neuvottelut olivat illalla kiihkeimmässä vaiheessa. Isoimmat kysymykset olivat yhä auki.\n- Rahaahan on. Kun katsoo, kuinka paljon rahaa menee vaikka öljy- ja hiiliteollisuuden tukemiseen, niin puhutaan moninkertaisista summista näihin ilmastorahoihin nähden. Sen sijaan halua ohjata rahaa näihin ilmastotoimiin ei näytä olevan, sanoi kehitysyhteistyöjärjestö Kepan asiantuntija Henri Purjehttp://www.is.fi/haku/?search-term=henri+purje.